b'\n_START_ARTICLE_\nMarjan Dolenc\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je na ljubljanski Ekonomski fakulteti in prav tam tudi magistriral (1975). Strokovno se je izpopolnjeval na pensilvanski univerzi v ZDA. V letih 1956\xe2\x88\x921969 je bil raziskovalec na In\xc5\xa1titutu za ekonomska vpra\xc5\xa1anja v Ljubljani, nato 1969-1973 \xc4\x8dlan Izvr\xc5\xa1nega sveta Skup\xc5\xa1\xc4\x8dine Socialisti\xc4\x8dne republike Slovenije, nato 1973-1981 direktor omenjenega in\xc5\xa1tituta. V raziskovalnem delu se je posvetil uvajanju input-output analize v samoupravnem dru\xc5\xbebenem planiranju in prvi pri nas izdelal regionalne medsektorske tabele za slovensko gospodarstvo. Med njegovimi \xc5\xa1tudijami je pomemben Medresorski planski model slovenskega gospodarstva. (COBISS) Dolenc je z raziskovalnim delom prispeval k vsebinski in organizacijski ureditvi raziskovalnega dela na podro\xc4\x8dju kvantitativnih narodnogospodarskih analiz.'